[pic] | ЕВРОПЕЙСКА КОМИСИЯ |

Брюксел, 1.4.2011

COM(2011) 170 окончателен

2009/0060/B (COD)

СТАНОВИЩЕ НА КОМИСИЯТА съгласно член 294, параграф 7, буква в) от Договора за функционирането на Европейския съюз за предложените от Европейския парламент изменения в позицията на Съвета относно предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) № 1889/2006 за установяване на финансов инструмент за насърчаване на демокрацията и правата на човека по света

2009/0060/B (COD)

СТАНОВИЩЕ НА КОМИСИЯТАсъгласно член 294, параграф 7, буква в) от Договора за функционирането на Европейския съюзза предложените от Европейския парламент измененияв позицията на Съвета относнопредложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) № 1889/2006 за установяване на финансов инструмент за насърчаване на демокрацията и правата на човека по света

1. Въведение

Съгласно разпоредбите на член 294, параграф 7, буква в) от Договора за функционирането на Европейския съюз Комисията представя становище относно измененията, предложени от Европейския парламент на второ четене. Комисията излага по-долу становището си по предложените от Парламента изменения.

2. Контекст

Дата, на която предложението е предадено на Европейския парламент и на Съвета: 21 април 2009 г.

Документ COM (2009) 194 окончателен 2-2009/0060B (COD) поправка от 30 ноември 2009 г., изменен на 1 декември 2009 г. (влизане в сила на Договора от Лисабон)

Дата на становището на Европейския парламент на първо четене: 21 октомври 2010 г.

Дата, на която измененото предложение е предадено на Европейския парламент и на Съвета: няма

Дата на политическото споразумение по позицията на Съвета: няма

Дата на официалното приемане на позицията на Съвета: 10 декември 2010 г.

Дата на становището на Европейския парламент на второ четене: 3 февруари 2011 г.

3. Цел на предложението

В различните финансови инструменти на Съюза за външни действия се съдържа известна непоследователност по отношение на изключенията от принципа на недопустимост на разходи, свързани с данъци, мита и такси, за финансиране от Съюза.

В Регламент (ЕО) № 1905/2006 за създаване на финансов инструмент за сътрудничество за развитие (ИСР) и в Регламент (ЕО) № 1889/2006 за установяване на финансов инструмент за насърчаване на демокрацията и правата на човека по света (ЕИДПЧ) не се предвижда гъвкавост по отношение на недопустимостта на такива разходи за финансиране. В другите инструменти се посочва, че помощта от ЕС не може да се използва за финансиране на тези разходи „по принцип“: поради това в тези инструменти е предвидена гъвкавост за всеки отделен случай и отговорният разпоредител с бюджетни кредити може, когато е уместно, да реши, че приемането на такива разходи за допустими е в интерес на доброто финансово управление и на правилното изпълнение на програмите и проектите. От основно значение е да се запази гъвкавостта, когато съществува риск от безизходица поради липсата на механизми за изключения или когато тези механизми са неприложими на практика (например поради изключителната сложност на процедурите в държавата получател или при регионални проекти).

Поради това в рамките на средносрочния преглед на финансовите инструменти за външни действия Комисията предложи да уеднакви съответните разпоредби на инструментите за ИСР и за ЕИДПЧ с разпоредбите на другите инструменти, като изразът „ по принцип “ се добави към недопустимостта на данъци, мита и други такси, като така се посочва възможността за допускане на изключения, които се уреждат вътрешно посредством инструкциите, дадени на разпоредителите с бюджетни кредити.

4. Становище на Комисията относно измененията, предложени от Европейския парламент

4.1 Изменения, приети от Комисията

Комисията може да приеме текста, свързан с целта на средносрочния преглед: съображения 1, 2, 3, 4, и член 1, параграф 5 и член 2. За информация тези съображения и членове вече бяха одобрени от Съвета на първо четене.

4.2 Изменения, отхвърлени от Комисията

Комисията не може да приеме членовете, свързани с делегираните актове и с въпроси по комитология (съображение 3а, член 1, параграф 1, член 1, параграф 7 (делегирани актове), член 1, параграф 2, член 1, параграф 3, член 1, параграф 4, член 1, параграф 6 (комитология)).

5. Заключение

Дискусиите със съзаконодателите ще продължат след второто четене, за да се изготви консенсусно решение, с което на ЕП да бъдат дадени права за контрол по същество върху останалата част от текущия многогодишен програмен период и в което да се оставят варианти за следващия период, сред които възможността да се прибегне до делегирани актове при пълно спазване на критериите, установени в член 290 от ДФЕС.